Document ID: /roh_data/filtered/fineweb-2-filterrobots_roh.jsonl.gz/11703

Tiefbauamt
Uffizi da construcziun bassa
Ufficio tecnico
Per il 1. da zercladur 2021 integrescha il chantun Grischun las vias communalas "Via da Li Pradeli" e la "Via dal Mot da la Val" (vischnanca da Poschiavo) en la rait da vias chantunalas e surpiglia questas duas vias sco proprietad e per il mantegniment. Quai pervia da las relaziuns stretgas a Prada, ch'èn problematicas per il traffic da transit. Il traffic pesant nizzegia gia oz las duas vias communalas "Via da Li Pradeli" e "Via dal Mot da la Val" sco ruta per guntgir la via stretga e nunsurvesaivla tras Prada. Vitiers vegn ch'i na fiss betg pussaivel da schlargiar la via en il center da Prada al profil traversal da standard per vias chantunalas da colliaziun (4,2 meters) senza donnegiar u demolir singuls edifizis. In tal schlargiament vegn dentant ad esser necessari a vista mesauna.
Percunter surpiglia la vischnanca da Poschiavo in toc da la via chantunala da colliaziun da Pagnoncini sco proprietad e per il mantegniment. Il barat da vias pussibilitescha da sviar il center dal vitg da Prada.
© Uffizi federal da topografia swisstopo